Roterdama
Roterdama (nīderlandiešu: Rotterdam) ir pilsēta Nīderlandes rietumos, Reinas grīvā. Tā ir lielākā Eiropas osta un trešā lielākā (aiz Šanhajas un Singapūras) osta pasaulē. Liels naftas pārstrādes centrs. Unilever un Mittal Steel Company galvenās mītnes vieta. Katra gada janvārī pilsētā notiek Roterdamas Starptautiskais kinofestivāls. 20. gadsimta 90. gados Roterdama bija viens no hardcore techno rašanās centriem. Futbolā pilsēta slavena ar klubu Feyenoord.